**LĪGUMS NR. FM VID 2024/150**

**“Bezpilota lidaparātu apdrošināšana”**

Rīgā Dokumenta datums ir tā elektroniskās

 parakstīšanas datums

Valsts ieņēmumu dienests, tā ģenerāldirektor\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_(turpmāk – KLIENTS), no vienas puses, un

 **\_\_\_\_\_\_\_\_\_\_\_\_\_\_\_\_,** tās \_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_ (turpmāk – APDROŠINĀTĀJS), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/150 “Bezpilota lidaparātu apdrošināšana” rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. APDROŠINĀTĀJS veic KLIENTA bezpilota gaisa kuģu (turpmāk – Lidaparāts vai Lidaparāti) brīvprātīgo apdrošināšanu (KASKO) un īpašnieku civiltiesiskās atbildības apdrošināšanu (turpmāk 1.2. un 1.3.apakšpunktos norādītie apdrošināšanas veidi kopā – apdrošināšana) saskaņā ar Līgumu un spēkā esošajiem normatīvajiem aktiem.
	2. Lidaparātu īpašnieku civiltiesiskās atbildības, kura saistīta ar KLIENTA Lidaparāta nodarītajiem zaudējumiem ar atbildības limitu 500 000,00 EUR (pieci simti tūkstoši *euro* un 00 centi) apdrošināmie riski:
		1. Trešo personu dzīvībai vai veselībai nodarīts kaitējums;
		2. Trešo personu mantai nodarīts bojājums vai bojāeja;
		3. Apkārtējai videi nodarīts kaitējums.
	3. Lidaparātu KASKO apdrošināmie riski (Lidaparāts ir apdrošināts pēkšņa un neparedzēta fiziska bojājuma vai zaudējumu gadījumā, kā rezultātā ir jāveic Lidaparāta remonts vai aizvietošana):
		1. trešo personu prettiesiska rīcība – tīša/netīša īpašuma bojāšana vai iznīcināšana, ļaunprātīga dedzināšana, vandālisms, zādzība ar ielaušanos, laupīšana;
		2. zaudējumi vai bojājumi, kas radušies Lidaparātu pārvadājot ceļa satiksmē;
		3. zaudējumi, kas radušies KLIENTA/KLIENTA darbinieku vieglas neuzmanības dēļ;
		4. Lidaparāta bojāeja;
		5. Lidaparāta bojājumi;
		6. Lidaparāta pazušana bez vēsts;
	4. Par katru KLIENTA Lidaparātu, kuru KLIENTS vēlas apdrošināt, Puses noslēdz atsevišķu KASKO un īpašnieku civiltiesiskās atbildības apdrošināšanas polisi, kuras slēdz uz 12 (divpadsmit) mēnešiem.
	5. Apdrošināmo Lidaparātu saraksts ir norādīts Līguma 1.pielikumā.
	6. Apdrošināšana ir spēkā Latvijas Republikas teritorijā, nepārtraukti - 24 (divdesmit četras) stundas diennaktī, 7 (septiņas) dienas nedēļā.
	7. Pašrisks Lidaparāta bojājumiem 0,00 EUR (nulle *euro* un 00 centi) un pašrisks Lidaparāta pilnīgas bojāejas gadījumā ne lielāks par 5 % (pieci procenti) no apdrošinājuma summas.
	8. Lidaparāta bojājumu gadījumā APDROŠINĀTĀJS nodrošina remontdarbu rēķina apmaksu.
	9. Lidaparāta bojāejas gadījumā, ja zaudējuma summa pārsniedz 70% no apdrošinājuma summas, APDROŠINĀTĀJS nodrošina apdrošināšanas atlīdzības izmaksu naudā.
	10. APDROŠINĀTĀJS veic vizuālo novērtējumu bojātajam objektam ne vēlāk kā 24 stundu laikā no pieteikuma saņemšanas brīža (t.sk. ārpus Rīgas un valstspilsētu teritorijām).
2. **LĪGUMA KOPĒJĀ SUMMA UN APDROŠINĀŠANAS PRĒMIJAS**
	1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi *euro* un 00 *centi*) bez pievienotās vērtības nodokļa (turpmāk – PVN). Par apdrošināšanas pakalpojumiem PVN saskaņā ar Pievienotās vērtības nodokļa likuma 52.panta pirmās daļas 20.punktu netiek piemērots.
	2. KLIENTS nosaka, ka apdrošinājuma summa ir vienāda ar apdrošinātā Lidaparāta iegādes vērtību, kura norādīta Līguma 1.pielikuma 1.tabulā, kas APDROŠINĀTĀJAM ir jāievēro. Iestājoties apdrošināšanas gadījumam, netiek piemērots zemapdrošināšanas princips, un netiek piemērots nolietojums.
	3. Lidaparāta apdrošināšanas prēmija gadam un KLIENTA Civiltiesiskās atbildības apdrošināšanas prēmija gadam ir noteiktas Līguma 2.pielikumā un tās nevar tikt mainītas visā Līguma darbības laikā, izņemot gadījumus, ja tiek veiktas izmaiņas Latvijas tiesību aktos, kas tiešā veidā ietekmē apdrošināšanas prēmiju apmēru.
	4. Līgumā noteiktajās apdrošināšanas prēmijās ir iekļautas visas izmaksas, kas saistītas ar Lidaparāta un/vai Civiltiesiskās atbildības apdrošināšanas nodrošināšanu, transporta izdevumi, nodokļiem (izņemot PVN) un nodevām, kā arī nepieciešamo atļauju saņemšanu no trešajām personām u.c. izmaksām, kas nepieciešamas Līguma pilnīgai un kvalitatīvai izpildei.
	5. Apdrošināšanas prēmijas KLIENTS pārskaita uz APDROŠINĀTĀJA norādīto norēķinu kontu bankā, veicot maksājumu, 30 (trīsdesmit) dienu laikā no attiecīgās polises un rēķina saņemšanas dienas. Par samaksas brīdi uzskatāms naudas pārskaitīšanas datums no KLIENTA norēķinu konta.
	6. Līgumā paredzētos rēķinus APDROŠINĀTĀJS iesniedz KLIENTAM elektroniski, nosūtot to uz elektronisko pasta adresi: FP.lietvediba@vid.gov.lv vai e-rēķinus uz e-adresi EINVOICE\_VID@90000069281.  Ja APDROŠINĀTĀJS KLIENTAM iesniedz elektronisko rēķinu tam jāatbilst normatīvajos aktos noteiktajam formātam. Rēķini tiek sagatavoti elektroniski un ir derīgi bez paraksta. Par minētās elektroniskā pasta adreses izmaiņām KLIENTS rakstiski paziņo APDROŠINĀTĀJAM un atsevišķi grozījumi Līgumā netiek veikti. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā punktā norādīto elektroniskā pasta adresi.
	7. Ja Starptautisko un Latvijas Republikas nacionālo sankciju likuma izpratnē piemēroto sankciju dēļ KLIENTAM nav tiesības veikt samaksu APDROŠINĀTĀJAM par apdrošināšanas pakalpojumiem, KLIENTS atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.8.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
	8. KLIENTAM nav pienākums izlietot visu Līguma 2.1.apakšpunktā noteikto Līguma summu, pasūtot apdrošināšanas polises Līgumā noteiktajā kārtībā.
3. **APDROŠINĀŠANAS KĀRTĪBA**
	1. APDROŠINĀTĀJS apņemas apdrošināt KLIENTA Lidaparātus saskaņā ar Līguma un tā pielikumu prasībām.
	2. Ja tiek konstatētas pretrunas starp APDROŠINĀTĀJA Lidaparātu apdrošināšanas noteikumiem (Līguma 3.pielikums) vai polisē norādītajiem noteikumiem no vienas puses un Līguma un tā 1. un 2.pielikuma noteikumiem no otras puses, tad prioritāri ir Līguma un tā 1. un 2.pielikuma nosacījumi. Ja KLIENTA ieskatā tam APDROŠINĀTĀJA Lidaparātu apdrošināšanas noteikumi (Līguma 3.pielikums) vai polisē norādītie noteikumi ir labvēlīgāki nekā Līguma un tā 1. un 2.pielikuma nosacījumi, tad pēc KLIENTA izvēles var tikt piemēroti APDROŠINĀTĀJA Lidaparātu apdrošināšanas noteikumi (Līguma 3.pielikums) vai polisē norādītie noteikumi.
	3. KLIENTA Līguma 8.11.1.apakšpunktā minētā pilnvarotā persona nosūta APDROŠINĀTĀJAM Lidaparāta apdrošināšanas pieteikumu elektroniskā veidā, kurā norāda apdrošināmo Lidaparātu saskaņā ar Līguma 1.pielikuma 1.tabulu, kuru pieteikuma nosūtīšanas brīdī ir nepieciešams apdrošināt.
	4. APDROŠINĀTĀJS apņemas 1 (vienas) darbdienas laikā no Līguma 3.3.apakšpunktā minētā pieteikuma nosūtīšanas dienas piegādāt KLIENTAM attiecīgo apdrošināšanas polisi un tajā pašā dienā uzsākt apdrošināšanu. Apdrošināšanas polises tiek izsniegtas uz periodu 12 (divpadsmit) mēneši. APDROŠINĀTĀJS apņemas nodrošināt divas atsevišķas polises – Lidaparāta KASKO apdrošināšanas polise un civiltiesiskās atbildības apdrošināšanas polise.
	5. Iestājoties apdrošināšanas gadījumam, KLIENTA pienākums ir pēc iespējas ātrāk nodrošināt APDROŠINĀTĀJAM visu nepieciešamo informāciju un dokumentus, kas ir norādīti Līguma 3.pielikumā.
	6. APDROŠINĀTĀJS nodrošina, lai KLIENTS informāciju par notikušajiem negadījumiem var pieteikt elektroniskā formā (e-pasts), pa telefonu vai arī APDROŠINĀTĀJA jebkurā filiālē Latvijas teritorijā.
	7. APDROŠINĀTĀJS pēc visas Līguma 3.pielikumā norādītās nepieciešamās informācijas un APDROŠINĀTĀJA pieprasīto dokumentu saņemšanas 5 (piecu) darbdienu laikā pieņem lēmumu par apdrošināšanas atlīdzības izmaksu vai atteikumu izmaksāt apdrošināšanas atlīdzību. APDROŠINĀTĀJS atlīdzina Lidaparāta remontuzņēmuma rēķinu.
	8. Apdrošināšanas atlīdzība tiek aprēķināta saskaņā ar Līguma 3.pielikuma noteikumiem, ņemot vērā Līguma pamatteksta nosacījumus.
	9. Apdrošināšanas atlīdzība tiek izmaksāta 5 (piecu) darbdienu laikā no lēmuma par apdrošināšanas atlīdzības izmaksu pieņemšanas, pārskaitot apdrošināšanas atlīdzību uz KLIENTA norādīto bankas norēķinu kontu. Apdrošināšanas atlīdzība ir uzskatāma par izmaksātu dienā, kad nauda ir ieskaitīta KLIENTA norādītajā bankas norēķinu kontā.
	10. Ja APDROŠINĀTĀJS pieņēmis lēmumu par atteikumu izmaksāt apdrošināšanas atlīdzību, tas 10 (desmit) dienu laikā pēc lēmuma pieņemšanas nosūta KLIENTAM motivētu rakstveida paziņojumu.
	11. APDROŠINĀTĀJS atlīdzina arī KLIENTA darbinieku nodarītos zaudējumus, regresa prasība par izmaksāto apdrošināšanas atlīdzību netiek vērsta pret KLIENTU un/vai tā darbiniekiem, izņemot, ja darbinieki ir rīkojušies ar ļaunu nolūku.
	12. KLIENTA pilnvarotā persona rakstiski paziņo APDROŠINĀTĀJAM, ja Līguma 1.pielikuma 1.tabulā norādītais Lidaparāts turpmāk netiks izmantots, pirms termiņa izbeidzot Lidaparāta apdrošināšanas polises darbību. Vienu paziņojuma eksemplāru pievieno Līgumam.
	13. Līguma 3.8.apakšpunktā norādītajā gadījumā Lidaparāta apdrošināšana tiek izbeigta nākamajā dienā, skaitot no dienas, kad KLIENTA pilnvarotā persona ir nosūtījusi APDROŠINĀTĀJAM Līguma 3.8.apakšpunktā minēto paziņojumu.
	14. Ja Līguma darbība tiek izbeigta pirms termiņa, kā arī, ja tiek izbeigta Lidaparāta apdrošināšanas polises darbība, APDROŠINĀTĀJS atmaksājamo neizmantotās apdrošināšanas prēmijas daļu aprēķina proporcionāli atlikušajam Lidaparāta apdrošināšanas polises darbības laikam, ieturot apdrošināšanas polises darbības laikā izmaksātās apdrošināšanas atlīdzību summas. Neizmantotās apdrošināšanas prēmijas daļas atmaksa tiek veikta 10 (desmit) darbdienu laikā, skaitot no Līguma darbības izbeigšanas dienas vai Lidaparāta apdrošināšanas polises darbības izbeigšanas dienas. APDROŠINĀTĀJS neietur procentus vai papildu atskaitījumus, tai skaitā administratīvos izdevumus par priekšlaicīgu Līguma izbeigšanu.
4. **PUŠU ATBILDĪBA**
	1. Pusēm saskaņā ar Civillikumu ir pienākums atlīdzināt otrai Pusei nodarītos tiešos un netiešos zaudējumus, ja tādi ir radušies nepatiesas vai nepilnīgas informācijas sniegšanas gadījumā Puses prettiesiskas (neatļautas) rīcības rezultātā un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	2. Ja APDROŠINĀTĀJS neievēro Līguma 3.4.apakšpunktā noteikto polises izsniegšanas termiņu, KLIENTS prasa un APDROŠINĀTĀJS maksā līgumsodu 10,00 EUR (desmit *euro* un 00centu) apmērā par katru nokavēto darba dienu, līgumsods katrā tā atsevišķā gadījumā nevar pārsniegt 10% no apdrošināšanas prēmijas summas.
	3. Ja APDROŠINĀTĀJS neievēro Līguma 3.7.apakšpunktā noteikto lēmuma pieņemšanas termiņu, KLIENTS prasa un APDROŠINĀTĀJS maksā līgumsodu 10,00 EUR (desmit *euro* un 00 centu) apmērā par katru kavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 200,00 EUR (divi simti *euro* un 00 centus).
	4. Ja APDROŠINĀTĀJS neievēro Līguma 3.9.apakšpunktā noteikto apdrošināšanas atlīdzības izmaksas termiņu, KLIENTS prasa un APDROŠINĀTĀJS maksā līgumsodu 0,1 % (viena desmitā daļa no viena procenta) apmērā no aprēķinātās attiecīgās apdrošināšanas atlīdzības apmēra par katru kavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no aprēķinātās attiecīgās apdrošināšanas atlīdzības apmēra.
	5. Ja APDROŠINĀTĀJS neievēro Līguma 3.14.apakšpunktā noteikto neizmantotās apdrošināšanas prēmijas daļas atmaksas termiņu, KLIENTS prasa un APDROŠINĀTĀJS maksā līgumsodu 0,1 % (viena desmitā daļa no viena procenta) apmērā no aprēķinātās neizmantotās apdrošināšanas prēmijas apmēra par katru kavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no aprēķinātās nesamaksātās apdrošināšanas prēmijas apmēra.
	6. Ja APDROŠINĀTĀJS neievēro Līgumā noteiktos konfidencialitātes nosacījumus, KLIENTS prasa un APDROŠINĀTĀJS maksā līgumsodu 1 000,00 EUR (viens tūkstotis *euro* un 00 centu) apmērā par katru tādu konstatēto gadījumu.
	7. Ja KLIENTS Līguma 2.5.apakšpunktā norādītajā termiņā neveic rēķina apmaksu, APDROŠINĀTĀJS prasa KLIENTAM maksāt līgumsodu 0,1 % (viena desmitā daļa procenta) apmērā no neapmaksātās summas par katru nokavēto maksājuma dienu, bet ne vairāk 10% (desmit procenti) no kavētā maksājuma apmēra.
	8. Līgumsods tiek aprēķināts par periodu, kas sākas nākamajā kalendārajā dienā pēc attiecīgā Līgumā noteiktā saistību izpildes termiņa un ietver dienu, kurā saistības izpildītas.
	9. Līgumsoda samaksa neatbrīvo Puses no pārējo Līguma saistību izpildes.
	10. Par Līgumā noteikto nosacījumu pārkāpumu KLIENTS APDROŠINĀTĀJAM aprēķina līgumsodu un izraksta rēķinu. KLIENTS, nosūtot rēķinu par līgumsoda piedziņu, piedāvā APDROŠINĀTĀJAM 1 (viena) mēneša laikā sniegt atbildi par savu izvēli – līgumsodu ietvert nākamajā KLIENTAM maksājamā summā (dzēst ieskaita veidā) vai nomaksāt vienā mēnesī, nepārsniedzot Līguma spēkā esamības termiņu.
	11. Ja APDROŠINĀTĀJS, piekrīt līgumsodu dzēst ieskaita veidā, tad APDROŠINĀTĀJS izrakstot nākamo rēķinu par izsniegtajām polisēm rēķinā norāda polišu kopējo summu, ieturēto līgumsoda summu, norādot KLIENTA līgumsoda rēķinu un samazina summu apmaksai par ieturētā līgumsoda summu. Ja nākamā KLIENTA maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām KLIENTA maksājamām summām.
	12. Ja APDROŠINĀTĀJS neveic aprēķinātā līgumsoda samaksu 4.10.apakšpunktā norādītajos termiņos vai līgumsoda samaksa netiek veikta ieskaita veidā, KLIENTS aprēķināto līgumsoda summu ietur vienpersoniski ieskaita veidā.
5. **LĪGUMA DARBĪBAS TERMIŅŠ**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. KLIENTS ir tiesīgs pasūtīt un APDROŠINĀTĀJS ir tiesīgs izsniegt apdrošināšanas polises līdz brīdim, kamēr iestājas vismaz viens no šādiem nosacījumiem (atkarībā no tā, kurš apstāklis iestājas pirmais):
		1. ir pagājis 1 (viens) gads no Līguma noslēgšanas dienas;
		2. ir izlietota Līguma 2.1.apakšpunktā noteiktā kopējā Līguma summa.
	3. Attiecīgā apdrošināšanas polise tiek izsniegta uz 12 (divpadsmit) mēnešiem.
	4. Līgums ir spēkā līdz Pušu saistību pilnīgai izpildei.
	5. Pusēm ir tiesības vienpusēji izbeigt Līguma darbību, ne vēlāk kā 30 (trīsdesmit) dienas iepriekš rakstiski paziņojot par to otrai Pusei.
	6. KLIENTAM ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to APDROŠINĀTĀJAM:
		1. ja atbilstoši Starptautisko un Latvijas Republikas nacionālo sankciju likumam Līguma 8.8.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta; ja uz APDROŠINĀTĀJU Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	7. Neskatoties uz Līguma izbeigšanu vai Līguma 5.2.apakšpunktā noteikto nosacījumu iestāšanos, Līgums paliek spēkā attiecībā uz Līgumā izsniegtajām polisēm, izņemot Līguma 5.6.apakšpunktā noteikto gadījumu. Līguma izbeigšana neietekmē pienākumu veikt samaksu par faktiski izsniegtajām un no KLIENTA puses pieņemtajām polisēm Līguma darbības laikā, izņemot Līguma 2.7.apakšpunktā noteikto gadījumu.
6. **INFORMĀCIJAS NEIZPAUŽAMĪBA**
7. APDROŠINĀTĀJS apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par KLIENTU.
8. Visa informācija, ko KLIENTS sniedz APDROŠINĀTĀJAM Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez KLIENTA rakstiskas piekrišanas.
9. Iepriekš minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
10. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. APDROŠINĀTĀJAM ir pienākums, sniedzot pakalpojumu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.
11. **NEPĀRVARAMA VARA**
12. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
13. Par nepārvaramu varu netiek uzskatīti APDROŠINĀTĀJA speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
14. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 10 (desmit) darbdienu laikā pēc šādu apstākļu iestāšanās, jāinformē par to otra Puse rakstiski un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
15. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
16. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
17. **CITI NOTEIKUMI**
	1. Līgums atspoguļo Pušu vienošanos attiecībā uz Līguma priekšmetu.
	2. Kādam no Līguma noteikumiem zaudējot spēku Latvijas Republikā spēkā esošo normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	3. Ja kādai no Pusēm tiek būtiski mainīts juridiskais statuss vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par KLIENTA pilnvaroto personu vai to rekvizītu maiņu paraksta Valsts ieņēmumu dienesta Nodrošinājuma pārvaldes direktors, direktora vietnieks vai persona, kura viņu aizvieto.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja KLIENTS tiek reorganizēts, KLIENTS savas no Līguma izrietošās tiesības un pienākumus var nodot KLIENTA tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. APDROŠINĀTĀJAM nav tiesību atteikt grozījumu veikšanai Līgumā šādos gadījumos, kā arī APDROŠINĀTĀJS apņemas bez ierunām apstiprināt KLIENTA un KLIENTA tiesību pārņēmēja Līguma tiesību un pienākumu sadalījumu atbilstoši KLIENTA reorganizācijai.
	5. Strīdus, kas var rasties Līguma izpildes rezultātā vai saistībā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina Latvijas Republikas tiesā Latvijas Republikas normatīvajos aktos paredzētajā kārtībā.
	6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	7. Par Līguma grozījumiem un papildinājumiem, izņemot Līguma 8.3.apakšpunktā noteiktos gadījumus, Puses vienojas rakstiski. Rakstiskās vienošanās kļūst par Līguma neatņemamu sastāvdaļu.
	8. APDROŠINĀTĀJS 2 (divu) darba dienu laikā rakstveidā informē KLIENTU:
		1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt APDROŠINĀTĀJU darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja APDROŠINĀTĀJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās APDROŠINĀTĀJA dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt APDROŠINĀTĀJU darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja APDROŠINĀTĀJS ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
	9. APDROŠINĀTĀJS apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	10. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
	11. Puses vienojas, ka ar Līguma izpildi saistītos risinās šādas Pušu pilnvarotās personas:
		1. no KLIENTA puses – \_\_\_\_\_\_\_\_\_\_\_ , tālr.:\_\_\_\_\_\_\_\_\_, e-pasts:
		2. no APDROŠINĀTĀJA puses – \_\_\_\_\_\_\_\_\_\_\_, tālr.:\_\_\_\_\_\_, e-pasts: \_\_\_\_\_\_\_\_\_\_\_\_\_\_\_;
	12. KLIENTA pilnvarotās personas nav pilnvarotas veikt grozījumus un papildinājumus Līgumā un tā pielikumos.
	13. Līgums sagatavots latviešu valodā ar 3 pielikumiem elektroniska dokumenta veidā un parakstīts ar drošu elektronisko parakstu.
18. **PUŠU REKVIZĪTI**

|  |  |
| --- | --- |
| KLIENTS:**Valsts ieņēmumu dienests**Talejas iela 1, Rīga, LV-1978NMR kods: 90000069281PVN kods: LV90000069281Tālr.: 67122689E-Adrese: \_DEFAULT@90000069281E-pasts:*Norēķinu rekvizīti:*Valsts kaseKods: TRELLV22Konta Nr.: LV26TREL2130056037000Ģenerāldirektora\_ \_\_\_\_\_\_\_\_\_\_\_\_\_\_\_(\*paraksts) | APDROŠINĀTĀJS:**Nosaukums**AdreseNMR kods:PVN kods: Tālr.: E-Adrese:E-pasts:*Norēķinu rekvizīti:*NosaukumsKods: Konta Nr.: Amats, vārds, uzvārds(\*paraksts) |

\* DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr. FM VID 2024/150

 Dokumenta datums ir tā

elektroniskās parakstīšanas datums

**Lidaparāta apraksts un apdrošināšanas nosacījumi**

Valsts ieņēmumu dienests, tā ģenerāldirektor\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – KLIENTS), no vienas puses, un

 **\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – APDROŠINĀTĀJS), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/150 “Bezpilota lidaparātu apdrošināšana” rezultātiem, vienojas par šādu Lidaparāta aprakstu un apdrošināšanas nosacījumiem:

1. **Apdrošināmo lidaparātu saraksts un to vērtība**

*Pielikums tiks precizēts atbilstoši pretendenta piedāvājuma 2.1. un 2.2.apakšpunktam un izvēlētā pretendenta piedāvājumam*

**Pušu paraksti**

|  |  |
| --- | --- |
| KLIENTS:Ģenerāldirektor\_ \_\_\_\_\_\_\_\_\_\_\_\_\_\_\_\_\_ (\*paraksts) | APDROŠINĀTĀJS:Amats, vārds, uzvārds(\*paraksts) |

\* DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

Līgumam Nr. FM VID 2024/150

Dokumenta datums ir tā

elektroniskās parakstīšanas datums

**FINANŠU PIEDĀVĀJUMS**

Valsts ieņēmumu dienests, tā ģenerāldirektor\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – KLIENTS), no vienas puses, un

 **\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – APDROŠINĀTĀJS), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/150 “Bezpilota lidaparātu apdrošināšana” rezultātiem, vienojas par šādām cenām:

*Pielikums tiks precizēts atbilstoši pretendenta piedāvājuma 5.punktam “Finanšu piedāvājums” un izvēlētā pretendenta piedāvājumam*

**Pušu paraksti**

|  |  |
| --- | --- |
| KLIENTS:Ģenerāldirektor\_ \_\_\_\_\_\_\_\_\_\_\_\_\_\_\_\_ (\*paraksts) | APDROŠINĀTĀJS:Amats, vārds, uzvārds(\*paraksts) |

\* DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

3.pielikums

Līgumam Nr. FM VID 2024/150

 Dokumenta datums ir tā

elektroniskās parakstīšanas datums

**APDROŠINĀŠANAS NOTEIKUMI**

Valsts ieņēmumu dienests, tā ģenerāldirektor\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – KLIENTS), no vienas puses, un

 **\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – APDROŠINĀTĀJS), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/150 “Bezpilota lidaparātu apdrošināšana” rezultātiem, vienojas par šādiem apdrošināšanas noteikumiem:

*Pielikums tiks precizēts atbilstoši pretendenta apdrošināšanas noteikumiem*

**Pušu paraksti**

|  |  |
| --- | --- |
| KLIENTS:Ģenerāldirektor\_ \_\_\_\_\_\_\_\_\_\_\_\_\_\_\_\_\_ (\*paraksts) | APDROŠINĀTĀJS:Amats, vārds, uzvārds(\*paraksts) |
|  |  |

\* DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU